《幽愤》
元代·周霆震

陇梅驿信杳如缄，白昼连山雾气酣。细柳未应仝灞上，蓝田自气转关南。

惊涛四面轻帆破，疑路千条老骥谙。落落怀才宜不少，冥冥当局得无惭。

作者简介：（公元一二九二年至一三七九年）字亨远，安成（一作安福）人。生于元世祖至元二十九年，卒于明太祖洪武十二年，年八十八岁。以先世居石门田西，自号石田子初，省称石初。多从宋诸遗老游，得其绪论。延佑中，（公元一三一七年）再试不售，遂杜门谢客，专意于诗古文。霆震亲见元代之盛，又亲见元代之亡，故其诗忧时伤乱，感情至深。所著石初集十卷，附录一卷，《四库总目》人目为元末之诗史。